Resolució 32/2018, de 23 de febrer
Contractes de personal i nivell d'estudis de determinats càrrecs de confiança.
L'accés facilitat durant la tramitació d'aquest procediment i l'estimació extemporània de la informació pendent de lliurament comporten la pèrdua d'objecte de les reclamacions i és procedent finalitzar-ne els procediments.
Lliurament extemporani de la informació.
Números d'expedients de les reclamacions: 469/2017, 481/2017 i 482/2017 (acumulades).
Sentit de la Resolució: Finalització per pèrdua sobrevinguda de l'objecte.
Pel que fa a les persones contractades que actualment no hi treballen, no hi hauria inconvenient en facilitar la seva identitat i la valoració obtinguda en els respectius processos de selecció.
En canvi, els contractes d'aquestes persones i la informació que consti en els expedients sobre la resta de participants, es pot lliurar de manera anonimitzada ".
Aquesta identitat substancial es produeix clarament en el cas de les Reclamacions objecte de Resolució, ja que hi ha una identitat de parts i en el motiu de finalització dels procediments.
D'acord amb això, en aplicació dels principis d'economia i simplicitat que han de presidir l'activitat administrativa, i vist que de l'acumulació no se'n deriva perjudici per a les parts ni per a l'interès general, resulta oportú i ajustat a Dret l'acumulació de les Reclamacions.
Les reclamacions es presenten per part d'una persona regidora del mateix Ajuntament.
Aquesta condició d'electe local de la persona reclamant no és obstacle per a l'admissió a tràmit d'aquestes Reclamacions (tal i com la GAIP ve assenyalant en nombroses Resolucions, la primera de les quals la que va resoldre la Reclamació 3/2016), ja que, tot i que la normativa de règim local (article 164 del Text Refós de la Llei Municipal i de Règim Local de Catalunya, TRLMRLC, aprovat pel Decret Legislatiu 2/2003, de 28 d'abril, que cal recordar que és anterior l'LTAIPBG) remet per a la seva garantia a la jurisdicció contenciosa administrativa, el cert és que la disposició addicional primera, apartat 2, de l'LTAIPBG disposa que la normativa de transparència s'apliqui supletòriament en aquells casos, com aquest, en que existeixi un règim d'accés especial regulat per la seva normativa específica (en aquets cas, la de règim local).
Aquesta aplicació supletòria de l'LTAIPBG permet i legitima la intervenció d'aquesta Comissió en garantia del dret d'accés de les persones regidores si aquestes voluntàriament opten per demanar la seva empara, sens perjudici del seu dret a obtenir la tutela de la jurisdicció contenciosa administrativa, tal i com s'ha fonamentat en diverses resolucions de la GAIP (entre moltes d'altres, la Resolució de la Reclamació 4/2016).
D'acord amb això, la GAIP considera admissibles les reclamacions presentades per una persona electe local, per bé que hi aplicarà, de conformitat amb la disposició addicional primera, apartat 2, de l'LTAIPBG, el dret material derivat de la legislació de règim local (art. 164 TRLMRLC), especialment si és més favorable, i supletòriament l'LTAIPBG.
Les reclamacions reuneixen els requisits formals establerts per l'LTAIPBG i pel Decret 111/2017, de 18 de juliol, pel qual s'aprova el Reglament de la Comissió de Garantia del Dret d'Accés a la Informació Pública (RGAIP) i, per tant, són admissibles a tràmit.
Els antecedents posen de manifest que en el marc de la tramitació d'aquestes Reclamacions l'Ajuntament ha facilitat de forma successiva a la persona reclamant l'accés a la informació pública demanada a les sol·licituds de les que deriven les Reclamacions 469/2017 i 481/2017 i, en relació amb la Reclamació 482/2017, la informació reclamada relativa als anys 1989, 1991, 1992, 1995 i 1996, i que aquesta persona, consultada per la GAIP, les considera adequadament satisfetes, de manera que han perdut el seu objecte.
Pel que fa a la resta d'informació encara no lliurada relativa a la Reclamació 482/2017, referent als anys 1988 i 1990,l'Ajuntament ha manifestat expressament que no s'oposa a l'accés i s'ha compromès a lliurar-la properament, de manera que cal entendre-la estimada extemporàniament i no resulta necessari el pronunciament sobre el fons d'aquesta Comissió, per bé que es convidi a la persona reclamant a posar en coneixement de la GAIP qualsevol incidència que pugui presentar-se amb ocasió del lliurament parcial d'informació encara pendent.
Així doncs, considerant que l'accés facilitat durant la tramitació d'aquest procediment i l'estimació extemporània de la informació pendent de lliurament comporten la pèrdua d'objecte de les reclamacions 460/2017, 481/2017 i 482/2017, és procedent finalitzar-ne els procediments.
Sobre la base dels antecedents i fonaments jurídics exposats, el Ple de la GAIP, en la sessió de 23 de febrer de 2018, resol per unanimitat:
Barcelona, 23 de febrer de 2018